**John Adams** ialah seorang ahli politik dan Bapa Pengasas (*Founding Father*) Amerika Syarikat. Beliau ialah Naib Presiden Amerika Syarikat pertama (1789–1797) dan Presiden Amerika Syarikat kedua dengan masa jawatan satu penggal dari tahun 1797 hingga 1801.

Awal hidup
----------

John Adams dilahirkan pada 30 Oktober 1735 (19 Oktober 1735 mengikut takwim Julius) di Braintree, Massachussetts. Keluarga sebelah ibunya, Susanna Boylston (1708–1797), merupakan pengamal perubatan yang terkenal di bandar Brookline di negeri yang sama. Ayahnya, John Adams Sr. pula merupakan seorang petani, diakon Gereja Jemaah (*Congregational Church*) serta seorang leftenan dalam Pengawal Negara Massachusetts (*Massachusetts National Guard*).

Kerjaya politik
---------------

Beliau menjadi salah seorang pemimpin gerakan kemerdekaan untuk membebaskan Amerika Syarikat dari United Kingdom.

Beliau turut menandatangani Perisytiharan Kemerdekaan Amerika Syarikat yang diumumkan pada 4 Julai 1776. Dalam perang kemerdekaan beliau bertugas di Perancis dan Belanda sebagai diplomat dan turut merundingkan perdamaian. Pada tahun 1788 hingga 1796, beliau menjadi Duta Amerika yang pertama ke England. Beliau juga menjawat sebagai naib presiden yang pertama dari tahun 1789 hingga 1797.

Beliau mengahwini Abigail Adams (1744–1818), sepupu ketiganya pada 25 Oktober 1764. Pernikahannya ini menghasilkan 6 orang anak di mana salah seorangnya meninggal sewaktu dilahirkan. Anak kedua John iaitu John Quincy Adams merupakan Presiden Amerika Syarikat ke-6.

Pada tahun 1796, Adams memenangi pemilihan presiden yang kedua mengalahkan Thomas Jefferson, yang pada asalnya tidak mahu dicalonkan menjadi presiden tetapi kemudiannya berubah fikiran. Jefferson kemudiannya menjadi naib presiden beliau. Pada saat beliau menjawat sebagai presiden, perang antara Perancis dan United Kingdom menimbulkan banyak kesulitan kepada Amerika Syarikat di lautan antarabangsa, oleh itu ramai dalam kalangan rakyat Amerika Syarikat berhasrat mahu negara tersebut terlibat dalan peperangan ini. Adams tidak ingin mengisytiharkan perang terhadap Perancis, namun beliau memerintahkan agar Tentera Laut Amerika Syarikat bersiap dalam keadaan tempur.

Pada mulanya, perkapalan Amerika tidak berdaya menghadapi kapal-kapal Perancis yang menyerang, tetapi pada tahun 1800 kapal-kapal dagang yang bersenjata dan kapal-kapal perang Amerika berjaya menjamin keamanan jalan-jalan laut. Ketika John Adams mendengar bahawa Perancis juga tidak ingin berperang, beliau mengirim sebuah misi perdamaian ke Perancis untuk mengakhiri perang separa rasmi itu. 

Misi perdamaian ini menimbulkan kemarahan di dalam partinya kerana misi perdamaian ini pernah dikirim sebanyak 3 kali sebelum ini, dan setiap kalinya pula misi tersebut ditolak oleh pihak Perancis. Rakyat Amerika Syarikat tidak habis berfikir, mengapa misi perdamaian harus dikirim kembali dalam keadaan Amerika di atas angin. 

Pada ketika ini Amerika Syarikat memiliki dua parti politik yang utama iaitu Parti Republik dan Parti Federalis. Perselisihan fahan dalam parti kedua ini meyebabkan parti tersebut berpecah besar menjadi dua puak, seterusnya menyebabkan Adams kalah dalam pemilihan presiden berikutnya. 

Fail:GedungPutih.jpgRumah Putih tahun 1812
John Adams merupakan presiden pertama yang mendiami Rumah Putih yang pada ketika itu belum selesai dibina. Pada hari kedua beliau mendiami Rumah Putih yang lembab dan berantakan, beliau menulis surat kepada isterinya yang berbunyi, 

> Saya berdoa kepada Tuhan agar melimpahkan kurnianya kepada Rumah ini dan semua orang yang akan menempatinya. 
> 
> Semoga hanya orang-orang yang jujur dan bijaksanalah yang akan memerintah di Rumah ini.

Presiden Franklin Roosevelt kemudian mengukirkan kata-kata ini di atas tempat perapian dewan makan negara Rumah Putih.

Persaraan
---------

John Adams meninggalkan Rumah Putih pada tahun 1801. Beliau sempat menyaksikan anaknya John Quincy dilantik menjadi Presiden Amerika yang ke-6 pada tahun 1824.

Beliau meninggal dunia pada 4 Julai 1826 di kediamannya di Quincy, Massachusetts.

Peristiwa pada masa presiden
----------------------------

* 1797: Terjadinya XYZ Affair : di mana tiga suruhanjaya dikirim ke Perancis untuk berunding perdagangan dan perjanjian damai.

Pada 3 April 1798 Adams akhirnya membuka pada kongres perihal penolakan pihak urusan luar negeri Perancis, Talleyrand, yang hanya akan menerima pesuruhjaya yang dikirim Amerika apabila permintaan hutang diberi dan pulangan dibayar.
* 1798 *Eleventh Amendment* (Pindaan Sebelas) melarang negeri-negeri dituntut secara individu, tanpa persetujuan negeri tersebut; *Alien and Sedition Act* (akta warga negara asing dan hasutan) ; *Naturalization Act* (18 Jun); *Alien Act* (6 Julai); *Alien Enemies Act* (undang-undang yang menjelaskan ancaman pihak luar); dan *Sedition Act* (14 Julai). Pindaan ini menegaskan kekuatan undang-undang ke atas warga negara asing, dan membatasi seorang individu menuntut sebuah negeri. Banyak bahagian daripada undang-undang ini bersifat pemaksaan dan pembatasan yang ketat kepada pihak-pihak asing. Negeri Kentucky (16 November 1798; 22 November 1799) dan Virginia (24 Disember 1798) melayangkan protes secara rasmi atas berlakunya *Alien and Sedition Act* dengan dakwaan sebagai tidak berperlembagaan dan meminta agar diberikan hak istimewa dalam menentukan undang-undang yang mana akan diterapkan di negeri tersebut.
* 1798 *Naval War* (Perang Laut) antara Amerika dan Perancis bermula, walaupun tidak diumumkan secara rasmi, dikenal juga sebagai "*Quasi War*". Hal ini bermula ketika Perancis menahan kapal-kapal dagang Amerika.
* 1799 Pada 30 Januari *Logan Act* (Akta Logan) yang melarang surat menyurat antara musuh negara-negara asing.

Pemberontakan Fries akibat pertikaian bersenjata oleh petani-petani dari Pensilvania dipimpin oleh John Fries untuk memprotes pajakan persekutuan ke atas tanah dan rumah, pemberontakan ini dipadamkan oleh tentara persekutuan .
* 1800 Populasi Amerika : 5,308,483 orang.

10 Mei *Harrison Land Act* (Akta Tanah Harrison) dibuat untuk membantu pembelian tanah oleh perseorangan.
1 Oktober, perjanjian rahsia *Treaty of San Ildefonso* menyerahkan daerah Louisiana kepada Perancis. Perdamaian dengan Perancis disimpulkan dengan perjanjian *Conventon of 1800*.
1 November Adams pindah ke Rumah Putih yang masih belum selesai.
17 November Kongres bersidang di Washington DC untuk pertama kalinya.
* 1801

31 Januari John Marshall menjadi Jaksa Agung Makamah Agung
DPR memilih Thomas Jefferson untuk menjadi presiden, mengalahkan Aaron Burr, badan perwakilan pemilih pada tahun 1800 memperlihatkan hasil yang imbang.

Rujukan
-------

1. ↑  Ferling, ch. 1.
2. ↑  McCullough 2001, m/s. 171–72. sfn error: no target: CITEREFMcCullough2001 (help)
3. ↑  McCullough 2001, m/s. 622. sfn error: no target: CITEREFMcCullough2001 (help)

* Buku Presiden-Presiden Amerika Serikat, diterbitkan oleh Dinas Penerangan dan Kebudayaan Amerika Serikat, Jakarta (2003)
* The Presidents, A Reference History. Editor. Henry F. Graff. Edisi kedua. Penerbit Scribners 1996.

Pautan Luar
-----------

|  |  |
| --- | --- |
|  | Wikiquote mempunyai koleksi petikan mengenai: ***John Adams*** |

|  |  |
| --- | --- |
|  | Wikimedia Commons mempunyai media berkaitan: ***John Adams***. |

|  |  |  |
| --- | --- | --- |
| Didahului oleh:**George Washington** | **Presiden Amerika Syarikat**1797 - 1801 | Digantikan oleh:**Thomas Jefferson** |
| Didahului oleh:***tidak ada*** | **Naib Presiden Amerika Syarikat**1789 - 1797 | Digantikan oleh:**Thomas Jefferson** |

| * l
* b
* s
Presiden Amerika Syarikat |
| --- |
|  | 
1. George Washington
2. John Adams
3. Thomas Jefferson
4. James Madison
5. James Monroe
6. John Quincy Adams
7. Andrew Jackson
8. Martin Van Buren
9. William Henry Harrison
10. John Tyler
11. James K. Polk
12. Zachary Taylor
13. Millard Fillmore
14. Franklin Pierce
15. James Buchanan
16. Abraham Lincoln
17. Andrew Johnson
18. Ulysses S. Grant
19. Rutherford B. Hayes
20. James Garfield
21. Chester A. Arthur
22. Grover Cleveland
23. Benjamin Harrison
24. Grover Cleveland
25. William McKinley
26. Theodore Roosevelt
27. William Howard Taft
28. Woodrow Wilson
29. Warren G. Harding
30. Calvin Coolidge
31. Herbert Hoover
32. Franklin D. Roosevelt
33. Harry S. Truman
34. Dwight D. Eisenhower
35. John F. Kennedy
36. Lyndon B. Johnson
37. Richard Nixon
38. Gerald Ford
39. Jimmy Carter
40. Ronald Reagan
41. George H. W. Bush
42. Bill Clinton
43. George W. Bush
44. Barack Obama
45. Donald Trump
46. Joe Biden

 |  |

| * l
* b
* s
Naib Presiden Amerika Syarikat |
| --- |
|  | John Adams • Thomas Jefferson • Aaron Burr • George Clinton • Elbridge Gerry • Daniel D. Tompkins • John C. Calhoun • Martin Van Buren • Richard Mentor Johnson • John Tyler • George M. Dallas • Millard Fillmore • William R. King • John C. Breckinridge • Hannibal Hamlin • Andrew Johnson • Schuyler Colfax • Henry Wilson • William A. Wheeler • Chester A. Arthur • Thomas A. Hendricks • Levi P. Morton • Adlai Stevenson I • Garret Hobart • Theodore Roosevelt • Charles W. Fairbanks • James S. Sherman • Thomas R. Marshall • Calvin Coolidge • Charles G. Dawes • Charles Curtis • John Nance Garner • Henry A. Wallace • Harry S. Truman • Alben W. Barkley • Richard Nixon • Lyndon B. Johnson • Hubert Humphrey • Spiro Agnew • Gerald Ford • Nelson Rockefeller • Walter Mondale • George H. W. Bush • Dan Quayle • Al Gore • Dick Cheney • Joe Biden • Mike Pence • Kamala Harris |  |